Carlina acaulis

Descrission 
A l'é na pianta erbosa ch'a viv sempe, auta da 5 a 30 cm, con la gamba rossastra peilosa. A l'ha le feuje basaj a rosëtta e a lansa, a smijo ëd papé e a l'han dë spin-e ch'a foro. Le fior a son compòste, ëd color giaun pajarin o brunastr, contornà da dle sòrt ëd petaj bianch argent, ch'a la fan smijé a na margrita.

 Ambient 
A chërs ant ij pra da 700 a 2.900 m.

 Fioridura 
Da luj a stèmber.

 Particolarità 
A l'é proteta e conossùa ëdcò com carlin-a marcatemp, përchè un temp as butava an sle pòrte dle ca ëd montagna përché as sara quand ël temp a l'é ùmid e as deurb quand a l'é sech. Ël nòm Carlina a smija ch'a riva da Carl Magn, ch'a l'ha sognala com pianta ch'a podìa serve a varì ij sò òm da la pest. 

 Arferiment bibliogràfich për chi a veul fé dj'arserche pì ancreuse 
 Carlina acaulis (L. 1753)

Categorìa:Carlina
Categorìa:Fior ëd montagna